kardosdrur/scandi-wiki huggingface dataset:
Johannes von Destinon

Johann(es) Friedrich Wilhelm von Destinon (ca. 1730 i Hamborg – 8. juli 1808 i Rendsborg) var en dansk officer.

Han var af fransk (adelig?) huguenotslægt og avancerede i den danske hær. I 1800 var han oberst og chef for 4. bataljon og fik snart efter afsked som generalmajor. 22. september 1750 blev han optaget i den danske adelstand.

27. juni 1763 ægtede han i København Frederikke Margarethe de Hansen (1747 – 26. marts 1802), uægte datter af kong Frederik V og kongens elskerinde Madam Hansen.

En datter af ham, Christine Sophia Caroline von Destinon (døbt 4. februar 1769 i Kastelskirken – 24. januar 1809), ægtede officeren Jacques d'Aubert. Han havde en søn, kammerjunker Frederik Christian von Destinon (1766 – 24. februar 1832).

Referencer 

Generalmajorer fra Danmark
Personer fra Hamborg
Danskere i 1700-tallet
Danskere i 1800-tallet
Hasvik Lufthavn

Hasvik Lufthavn (IATA: HAA, ICAO: ENHK) er en regional lufthavn i Hasvik kommune i Troms og Finnmark fylke i Norge. Lufthavnen er ligger ved stedet Hasvik på Sørøya. Den ejes og drives af Avinor AS.
 
Hasvik Lufthavn blev bygget i 1983 som en ambulancestribe på grus. Samme år startede flyselskapet Norving rute Alta – Hasvik – Hammerfest.  I 1995 blev rullebanen asfaltert. Rullebanen er på 960 meter.
 
Hasvik Lufthavn tjenes i dag af Widerøe, som bruger Dash 8-maskiner på sine flyvninger, hovedsakelig flyvninger til Hammerfest og Tromsø. Om morgenen flyves også til Berlevåg, Båtsfjord, Vardø, Vadsø og Kirkenes. Fra Tromsø findes korresponderende afgange med SAS, Widerøe og Norwegian for resten af Norge og udlandet.

Destinationer 

Lufthavne i Norge
Hasvik
Troms og Finnmarks geografi
Kenny Anthony

Kenny Davis Anthony (født 8. januar 1951) er en saintluciansk politiker for Saint Lucia Labour Party. Han er siden 30. november 2011 premierminister i Saint Lucia.

Anthony har læreruddannelse fra Saint Lucia Teachers College og har studeret statsvidenskab, historie og jura ved University of the West Indies. I 1988 aflagde han doktorgrad ved University of Birmingham i Storbritannien. Han er advokat med kvalifikation fra Middle Temple i London.

Anthony var fra 1980 til 1981 undervisningsminister. Fra 1984 underviste han ved University of the West Indies på Barbados, hvor han i 1989 blev leder af afdelingen for undervisning i retsvidenskab. Fra 1995 til 1996 var han tilknyttet sekretariatet for Caribbean Community i Georgetown i Guyana. Derefter var han premierminister fra 1997 til 2006. Efter at have ledet oppositionen kom han igen i regeringsposition efter at Saint Lucia Labour Party vandt valget i november 2011.

Referencer 

Personer fra Saint Lucia
Bent Frank

Bent Frank (født 18. oktober 1941 i Næstved) er en pensioneret dansk officer. Han var 1985-2005 direktør for Forsvarets Bygningstjeneste.

Han er søn af Frits Marius Frank (død 1972) og hustru Anna Dusine f. Christiansen (død 1979). Frank gik 1962-65 på Hærens Officersskole, A-linjen, blev 1965 premierløjtnant, 1970 kaptajn og 1975 major og tog 1975-76 et stabskursus i forvaltning og 1976 et managementkursus. Han var 1965-70 ansat i Flyverstabens Økonomiafdeling, 1970-79 i Forsvarsministeriets 6. kontor, blev 1979 konstitueret og 1980 virkelig kontorchef for Forsvarsministeriets 6. kontor, blev 1984 oberstløjtnant og var 1985-2005 direktør for Forsvarets Bygningstjeneste. 2006 blev han pensioneret fra Forsvaret som oberst.

Frank er Kommandør af 1. grad af Dannebrogordenen og har modtaget Forsvarets Hæderstegn for God Tjeneste og Hjemmeværnets Hæderstegn for God Tjeneste.

Særlige hverv 
 Medlem af Forsvarsministeriets koncernledelse
 Medlem af Forsvarschefens udvidede direktion
 Medlem af diverse råd, udvalg og arbejdsgrupper under Boligministeriet/Erhvervs- og Byggestyrelsen
 Medlem af forretningsudvalget for Projekt Hus
 Næstformand i Voldgiftsnævnet for bygge- og anlæg
 Medlem af branchearbejdsmiljørådet for bygge- og anlæg
 Medlem af bestyrelsen i Bygherreforeningen
 Medlem af Bygningskulturelt Råd
 Medlem af arbejdsgrupper under Byggeriets Evalueringscenter
 Formand for bestyrelsen i Fonden Musikkens Hus i Nordjylland

Kilder 
 CV hos Realdania

Personer fra Næstved
Officerer fra Danmark
Direktører for tjenester i Forsvaret
Kommandører af 1. grad af Dannebrog
Personer i Kraks Blå Bog
Scheibler

Scheibler:
 Karol (Wilhelm) Scheibler
 Scheiblers kapel
 Karol Scheiblers Murstenshus
 Karol Scheiblers palæ
 Familien Scheiblers palæ

Tyske efternavne
Jens Greve

Jens Greve (født 31. januar 1941 i Simested, død 19. august 2015) var en dansk officer, kammerherre og slotsforvalter.

Jens Greve var søn af proprietær Christian Greve (død 2004) og hustru Else Greve, født Müller (død 1973). Han blev student fra Herlufsholm 1959, hvor han i årene 2004-11 også var forstander. Han blev reserveofficer 1961, premierløjtnant ved Den Kongelige Livgarde 1968, kaptajn 1973, major 1978, oberstløjtnant 1986 og oberst 1992. Han gennemførte et taktisk kursus ved Forsvarsakademiet 1972-73 og fik sin generalstabsuddannelse sammesteds. Han tog System Management Course ved System Development Corporation, Santa Monica, USA 1979.

Han var til geledtjeneste ved Livgarden til 1976, ved Hærstabens Udviklingssektion 1978-84, ansat ved Nea-Lindberg A/S 1984-86, næstkommanderende ved Livgarden 1986-87, chef for 1. Livgardebataljon 1988-90, for Udviklingssektionen i Forsvarskommandoens Planlægningsstab 1990-92, for 2. Sjællandske Brigade 1992-94, for Den Danske Bataljon i det tidligere Jugoslavien 1992-93, stabschef hos chefen for Forsvarets Operative Styrker 1994-95, chef for Hærens Kampskole 1995-96 og var chef for Den Kongelige Livgarde 1996-2001. Han blev kammerherre 1996, tog afsked 2001 og blev ansat hos Mercuri Urval. Fra 2003 og frem til sin død i 2015 var Jens Greve slots- og palæforvalter på slottene Christiansborg og Amalienborg.

Ordener og medaljer 
 Kommandør af Dannebrogordenen (6. juli 1997)
 Erindringsmedaillen i anledning af Hendes Majestæt Dronningens 70 års fødselsdag
 Erindringsmedaillen i anledning af Hans Kongelige Højhed Prinsgemalens 75 års fødselsdag
 Erindringsmedaillen i anledning af Hendes Majestæt Dronning Margrethe II's 25 års regeringsjubilæum
 Trestjerneordenen
 Den Hellige Skats Orden (Zui ho sho)
 Den islandske Falkeorden
 Den Militære Fortjenstorden
 Nordstjerneordenen
 Uafhængighedsordenen
 United Nations Protection Force

Referencer

Kilder 
Kraks Blå Bog 2010.

Eksterne henvisninger 
 

Officerer fra Danmark
Personer i Kraks Blå Bog (afdøde)
Kommandører af Dannebrog
Modtagere af Nordstjerneordenen
Slotsforvaltere fra Danmark
Kommandører af Trestjerneordenen
Kammerherrer fra Danmark
Nadja Pavic

Nadja Pavic (født 13. september 1985 i Split, Kroatien) er en tidligere professionel tennisspiller fra Kroatien. 

Nadja Pavic højeste rangering på WTA single rangliste var som nummer 293, hvilket hun opnåede 27. november 2006. I double er den bedste placering nummer 260, hvilket blev opnået 11. juli 2005.

Eksterne henvisninger 

Tennisspillere fra Kroatien
Personer fra Split
Hvide (flertydig)

Hvide kan henvise til flere emner:
 Hvide - en forkortelse for hvide mennesker
 Hvide – en dansk adelsslægt
 Æggehvide – den klare væske i et fugleæg

Se også 
 Hvid (flertydig)
Jordskælvet i Pichilemu 2010

Jordskælvet i Pichilemu var et meget kraftigt jordskælv på 7,0 Mw, der havde sit epicenter godt 20 km nø for havnebyen Pichilemu i den chilenske region O'Higgins den 11. marts 2010. Hypocentret lå ca. 18 km under overfladen.

Eksterne henvisninger

Referencer 

Pichilemu 2010
Begivenheder i 2010
Antonia Matic

Antonia Matic (født 13. september 1984) er en professionel tennisspiller fra Tyskland. 

Antonia Matic højeste rangering på WTA single rangliste var som nummer 225, hvilket hun opnåede 27. september 2004. I double er den bedste placering nummer 260, hvilket blev opnået 16. august 2004.

Eksterne henvisninger 

Tennisspillere fra Tyskland
Pemra Özgen

Pemra Özgen (født 8. maj 1986 i Istanbul, Tyrkiet) er en professionel tennisspiller fra Tyrkiet. 

Pemra Özgen højeste rangering på WTA single rangliste var som nummer 289, hvilket hun opnåede 7. november 2011. I double er den bedste placering nummer 260, hvilket blev opnået 22. november 2010.

Eksterne henvisninger 

 Pemra Özgen profil på wtatennis.com
 Pemra Özgen profil  på itftennis.com

Tennisspillere fra Tyrkiet
Personer fra Istanbul
Lauren Albanese

Lauren Albanese (født 1. oktober 1989 i Jacksonville, Florida, USA) er en professionel tennisspiller fra USA. 

Lauren Albanese højeste rangering på WTA single rangliste var som nummer 158, hvilket hun opnåede 15. juni 2009. I double er den bedste placering nummer 213, hvilket blev opnået 28. februar 2011.

Eksterne henvisninger 

Tennisspillere fra USA
Personer fra Jacksonville
Frederik Johannsen (officer)

Frederik Johannsen (12. juli 1712 i Rostock – 5. september 1783) var en dansk officer.

Han hørte til en gammel ditmarskerslægt og var født i Rostock, hvor hans fader, den fra Den Store Nordiske Krig hæderlig bekendte oberst Peter Boie Johannsen (9. december 1666 – 1. oktober 1721), da var dansk kommandant; moderen hed Elisabeth Hedevig f. Venninghausen. Frederik Johannsen trådte 1726 ind i Dronningens Livregiment og blev her 1729 sekondløjtnant, men kom 1736 som kaptajn til Fynske Regiment. Han blev 1747 major, 1754 oberstløjtnant, 1761 oberst og kommanderede midlertidig regimentet i Holsten 1758-63. Han nævnes her som "en værdig Kandidat til et Regiment" og opnåede da også 1764 denne forfremmelse. I løbet af et par år var han efterhånden chef for 3 regimenter (pløenske, slesvigske og holstenske), indtil han 1768 fik Kronprinsens, forhen Sjællandske, Regiment, og om der end siges, at han noget ensidig så på regimentskassens fordel frem for på mandskabets, nød han i det hele megen anseelse. Uagtet han skal have afslået en opfordring til at medvirke ved hofrevolutionen 1772, stod han sig dog godt med de nye magthavere. Han forfremmedes 1773 til generalmajor, og da hertugen af Bevern samme år var blevet guvernør i København, blev Johannsen ansat som fæstningens kommandant. Såvel denne post som regimentet beholdt han til sin død, 5. september 1783. Han var blevet hvid ridder 1776 og generalløjtnant 1782.

Han blev gift 20. juni 1738 med Anna Amalie Wolters (6. januar 1708 – 29. november 1790), datter af justitsråd Ditlev Wolters i Glückstadt.

Kilder 
 H.W. Harbou, "Frederik Johannsen", i: C.F. Bricka (red.), Dansk Biografisk Lexikon, København: Gyldendal 1887-1905.

Generalløjtnanter fra Danmark
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Personer fra Rostock
Leknes Lufthavn

Leknes Lufthavn (IATA: LKN, ICAO: ENLK) er en lille norsk lufthavn i Leknes i Vestvågøy kommune i Nordland fylke. Lufthavnen ejes og drives af Avinor.
 
Leknes Lufthavn var en af flere små regionale lufthavne, som åbnede i 1972. Lufthavnen har en asfalteret bane med en længde på 799 meter og bredde på 30 meter. I 1998, blev et pilotprojekt sat i gang af det daværende Luftfartsverket til at udvide landingsbanen til 1.200 meter, men dette arbejde blev afbrudt.
 
Lofoten Flyklubb har en hangar i lufthavnen med sin eget klubbfly, en Piper Cherokee.
 
Det har været luftet tanker om at bygge en ny, større lufthavn på Gimsøya, til erstatning for de mindre regionale lufthavne i Leknes og Svolvær, men dette har aldrig været udenfor idèfasen.

Destinationer 

Lufthavne i Norge
Voice

Voice kan henvise til flere artikler:

 The Voice, en tyskejet radiokanal, der sender i Danmark.
 The Voice TV er en tyskejet Tv-kanal, der sender musik.
 Voice - Danmarks største stemme er et underholdningsprogram på dansk fjernsyn.

Se også 
 Voice-over er betegnelsen for en fortællerstemme, der beretter om handlingen i en film, teaterstykke eller tilsvarende.
 The Village Voice er en amerikansk gratisavis.
 Raise Your Voice er en amerikansk dramafilm fra 2004. 
 A Mothers Voice er en dansk musikduo.
 Voice over IP eller VoIP er betegnelsen for telefoni via datanet.
 The Voice of the Wretched er et album af My Dying Bride.
 The Voice of the Guns er en britisk militærmarch fra 1. verdenskrig.
Carl Leschly

Carl Leschly (7. september 1882 i Aarhus – 25. juli 1956 på Københavns Militærhospital) var en dansk officer, bror til Erik Leschly.

Biografi 
Han var søn af generalløjtnant Mauritz Leschly, blev sekondløjtnant 1903 og premierløjtnant samme år, var ved Hærens Tekniske Korps 1909-11, adjudant ved Fæstningsartilleriregimentet 1913-14, ved 3. division 1914-18, blev kaptajn 1918, var stabschef ved 3. division 1921-23, ved Sjællandske Division 1923-24 og fik afsked fra linjen efter ansøgning 1924. Han blev oberstløjtnant 1927, chef for 10. artilleriafdeling 1927-32, til rådighed for 3. Feltartilleriregiment fra 1932 og tog afsked fra Hæren 1938. Han var ansat ved Dansk Rekylriffelsyndikat 1924-32 samt ved Hærens Flyvertropper 1932-38.

Carl Leschly blev udnævnt til slotsforvalter på Frederiksborg Slot 1938 og gik af som 70-årig i 1952. Han var bl.a. Kommandør af Dannebrogordenen og Dannebrogsmand.

Han blev gift 5. november 1910 med Ragnhild Rørdam (16. januar 1885 på Frederiksberg – ), datter af fuldmægtig Georg Rørdam (død 1917) og hustru Ida f. Thune (død 1922).

Kilder 
 Kraks Blå Bog 1949

Kommandører af Dannebrog
Slotsforvaltere fra Danmark
Personer i Kraks Blå Bog (afdøde)
Artilleriofficerer fra Danmark
Personer fra Aarhus
Danskere i 1900-tallet
Carl
Africa Cup of Nations 2012

Africa Cup of Nations 2012 var den 28. udgave af fodboldturneringen Africa Cup of Nations, som holdes hvert andet år blandt de afrikanske lande (CAF). Turneringen blev afviklet mellem 21. og 12. februar 2012 i Angola og Ækvatorialguinea. Ud over værtslandene deltog 14 andre lande, som havde været igennem flere kvalifikationsrunder, der begyndte 1. juli 2010 og involverede 44 afrikanske lande.

De 16 deltagende lande var inddelt i fire grupper, hvor de to bedste i hver gruppe kvalificerede sig til kvartfinalerne.

Valg af værtslande 
Fem lande bød på værtsskabet, hvor Gabon og Ækvatorialguinea, bød i fællesskab.
 
  /

Deltagende lande

Stadions 
Åbningskampen, en semifinale og bronzekampen blev spillet i Ækvatorialguinea, i Gabon spilledes en semifinale og finalen.

Kampe

Gruppe A

Gruppe B

Gruppe C

Gruppe D

Slutspil

Kvartfinalerne

Semifinalerne

Bronzekampe

Finale

Målscorer 
3 mål

  Manucho
  Didier Drogba
  Pierre-Emerick Aubameyang

  Cheick Diabaté
  Houssine Kharja

  Christopher Katongo
  Emmanuel Mayuka

2 mål

  André Ayew
  John Mensah
  Abdoul Camara

  Sadio Diallo
  Ihaab Boussefi
  Ahmed Saad Osman

  Mohamed Ahmed Bashir
  Mudather El Tahir
  Youssef Msakni

1 mål

  Mateus
  Mogakolodi Ngele
  Dipsy Selolwane
  Issiaka Ouédraogo
  Alain Traoré
  Wilfried Bony
  Emmanuel Eboué
  Gervinho
  Salomon Kalou
  Yaya Touré
  Javier Balboa
  Kily

  Randy
  Daniel Cousin
  Bruno Zita Mbanangoyé
  Eric Mouloungui
  Stéphane N'Guéma
  Emmanuel Agyemang-Badu
  Asamoah Gyan
  Mamadou Bah
  Naby Soumah
  Ibrahima Traoré
  Garra Dembélé
  Seydou Keita

  Bakaye Traoré
  Younès Belhanda
  William N'Gounou
  Deme N'Diaye
  Dame N'Doye
  Moussa Sow
  Issam Jemâa
  Saber Khelifa
  Khaled Korbi
  James Chamanga
  Rainford Kalaba
  Stophira Sunzu

Selvmål
  Bakary Koné (spillede mod Elfenbenskysten)

Kilder 

African Cup of Nations
Fodbold i 2012
Erik Leschly

Erik Leschly (27. august 1880 i Aarhus – 15. september 1964) var en dansk officer, bror til Carl Leschly og far til Niels Erik Leschly.

Han var søn af generalløjtnant Mauritz Leschly, blev sekondløjtnant 1900, premierløjtnant i rytteriet, var ved Generalstaben 1908-13, blev ritmester 1913, var eskadronchef ved 3. dragonregiment 1913-17, stabs­chef hos generalinspektøren for rytte­riet 1917-21, chef for Rytteriets Befa­lingsmandsskoler 1921-25, på tjenesterejse til Frankrig 1922, blev oberstløjtnant 1923, chef for 5. dragonregiment 1925-30, oberst 1930, chef for Trainafdelingen 1930-34, generalmajor 1934 og generalin­spektør for rytteriet og kommandant i København 1934. Han tog sin afsked fra Forsvaret 1945. Han var Kommandør af 1. grad af Dannebrogordenen, Dannebrogsmand og dekoreret med Sværdordenen.

Leschly var formand for Aarhus Rideforening 1915-17 og for Randers Rideklub 1928-30, bestyrelsesmedlem i Dansk Ride Forbund fra 1918, formand fra 1939, formand for Fællesorganisationen for Officerer og ligestillede af Hæren (F.O.L.) 1931-46 samt bestyrelsesmedlem i Kongelig Dansk Automobil Klub 1931-35 samt formand for Det fælles Vejtav­leudvalg 1935-40 og æresmedlem af Ran­ders Rideklub.

Han blev gift 1. gang (6. maj 1905) med Nanna Dahl (8. september 1881 på Frederiksberg – 1932), datter af grosserer N.S. Dahl (død 1916) og hustru f. Lasenius Kramp (død 1917) og 2. gang (20. november 1935) med Gertrud Andersen (10. februar 1897 i København – ), datter af professor, dr.phil. Vilhelm Andersen.

Kilder 
 Kraks Blå Bog 1949

Eksterne henvisninger 
 

Kommandører af 1. grad af Dannebrog
Generalmajorer fra Danmark
Personer i Kraks Blå Bog (afdøde)
Kavaleriofficerer fra Danmark
Personer fra Aarhus
Danskere i 1900-tallet
Erik
Foreningsformænd fra Danmark
Modtagere af Sværdordenen
Væsler

Væsler (Mustela) er en slægt af pattedyr i mårfamilien. Det er små, aktive rovdyr, der er lange og tynde med korte ben. De kan variere i længde fra 12 til 45 cm, og de har normalt en rødlig eller brun pels med hvid bug. Enkelte arter skifter til hvid pels om vinteren.

Levevis 
Deres lange tynde kroppe tillader dem at forfølge deres bytte i underjordiske huler og boer. Deres haler kan være fra 22 til 33 cm lange. Væsler har et ry for at være kløgtige og snu. 

Væslers bytte er oftest små pattedyr som mus og rotter; de er undertiden blevet regnet som skadedyr da de har taget fjerkræ eller kaniner fra gårde. Væsler findes naturligt over hele verden fraregnet Antarktis og Australien.

Arter 
Nogle af arterne i slægten
 Lækat, Mustela erminea
 Brud Mustela nivalis
 Sortfodet ilder, Mustela nigripes
 Ilder, Mustela putorius
 Flodilder, Mustela lutreola
 Mink, Mustela vison
 Steppeilder, Mustela eversmannii
 Indonesisk bjergvæsel, Mustela lutreolina

Kilder og eksterne henvisninger 
 Herluf Winge (1857-1923). Danmarks Fauna. Pattedyr Gads Forlag 1908.

Mårfamilien
Mehamn Lufthavn

Mehamn Lufthavn (IATA: MEH, ICAO: ENMH) er en lille norsk lufthavn, placeret ved landsbyen Mehamn i Gamvik kommune i Finnmark fylke. Lufthavnen blev åbnet i 1974 og ejes og drives af Avinor.
 
Lufthavnen er i øjeblikket, hvor gården "Sørfjord" var oppe tidligere. Gården var ejet af Leif og Therese Olaussen.

Destinationer

Lufthavne i Norge
Georg Olesen (flertydig)

Georg Olesen kan henvise til flere personer:

 Georg Olesen (født 1955) – dansk bassist i TV 2
 George Olesen (1960–2021) – dansk vægtløfter og stærkmand, optaget i Guinness Rekordbog
 George Olesen (tegner) – amerikansk tegner, mest kendt for sit arbejde med Fantomet-tegneserien
GPS-navigationsenhed

En GPS-navigationsenhed, ofte blot kaldet en GPS, er enhver enhed som modtager Global Positioning System (GPS)-signaler med det formål at bestemme enhedens aktuelle position på jorden. GPS-enheder giver længdegrad og breddegrad, og nogle kan også bestemme Moh, selvom dette alene ikke er tilstrækkeligt nøjagtigt eller forsyningssikkert til flypiloter med hensyn til positionsbestemmelse grundet muligheden for f.eks. signalblokering eller signal-jaming. GPS-enheder anvendes i militær, luftfart, søfart og i forbrugerprodukt anvendelser.

GPS-enheder kan også have yderligere muligheder såsom:
 indeholdte kort, som kan vises i læsbart tekst- eller grafisk format.
 forslag til ruter til køretøjsføreren via tekst eller tale.
 forslag til ruter direkte til en førerløs bil som f.eks. en robotsonde.
 information om trafikale forhold (enten via historiske eller i reeltids data) og foreslå alternative ruter.
 information om nærtliggende faciliteter såsom restauranter, tankstationer, osv.

Dedikerede GPS-navigationsenheder 

Dedikerede GPS-navigationsenheder har forskellige grader af mobilitet. Håndholdte, udendørs eller sports modtagere har udskiftelige batterier som kan få dem til at fungere i adskillige timer, hvilket gør dem anvendelige til hiking, geocaching, cykelture og andre aktivititeter langt fra en elektrisk energikilde.  Deres skærme er små, og nogle viser ikke farver f.eks. for at spare energi. Cases er robuste og nogle kan tåle vandstænk.

Eksterne henvisninger

Se også 
 GPS-ur
 Travelbug

Satellitnavigering
Navigationsudstyr
Skien Lufthavn, Geiteryggen

Skien Lufthavn, Geiteryggen (IATA:SKE, ICAO:ENSN) er en privat ejet og drevet lufthavn i Skien, Norge. Lufthavnen ligger omkring 2,5 kilometer fra Skien centrum. Lufthavnen har daglige afgange til Bergen og Stavanger.

Destinationer 

Lufthavne i Norge
L
Santa Cruz (provins)

Santa Cruz (spansk „Hellige Kors“) er en provins i Patagonien med 272,524 indbyggere (2010) og med et areal på 243,943 km2 den andenstørste provins i Argentina efter Buenos Aires. Santa Cruz har navn efter floden Santa Cruz, der løber fra søen Lago Argentino og udmunder i Atlanterhavet. I nord grænser Santa Cruz til provinsen Chubut, i øst mod Atlanterhavet. I vest og syd grænser den mod Chile. Den er Argentinas andenstørste provins efter Buenos Aires.

Geografi og klima 
Landskabet er typisk for Patagonien. Mod vest grænser den til Andesbjergene. I østlig retning ligger der en kæde af gletschersletter og søer. Den største af søerne er Lago Argentino. Den største del er ikke desto mindre det tørre lagdelte slettelandskab den patagoniske Meseta, der strækker sig helt ud til Atlanterhavet.

Klima er moderatkøligt, mede moderate varme somre (11 °c im Süden bis 18 °c i nordøst) og med kolde vintre med med et minimalr snefald (0 °c i sydvest, 6 °C i nordøst). Nedbørsmængden ligger mellem 150 mm i øst og 450 mm i vest, hvorved vinteren særligt i området op mod Andesbjergene er noget fugtigere end om sommeren.

Provinser i Argentina
Meilen Tu

Meilen Tu (født 17. januar 1978 i Tarzana, Californien, USA) er en tidligere professionel tennisspiller fra USA. 

Meilen Tu højeste rangering på WTA single rangliste var som nummer 35, hvilket hun opnåede 11. juni 2007. I double er den bedste placering nummer 28, hvilket blev opnået 22. oktober 2007.

Eksterne henvisninger 

Tennisspillere fra USA
Personer fra Tarzana